HeTree/MevakerConcSen huggingface dataset:
משרד מבקר המדינה מעיר כי למרות הסבריה של הרשות, מהנתונים עולה כי מלבד הפגיעה בתחרות פגעה הפעלתו של זכיין אחד לעומת שני זכיינים גם בהכנסות הרשות.
בתשובת הרשות צוין כי "למרות מאמציה הגדולים של הרשות להכניס גורם נוסף לתחום, הרי שנראה כי אין הוא יכול לשאת שני זכיינים בנמל בתנאי השוק הנוכחיים".
הרשות הוסיפה כי "לאחר שכבר נקבעו העובדות בשטח, ובנק א' חתם על הסכם מחייב לתשלום דמי ההרשאה, לא ניתן היה מבחינה מסחרית, חוזית ומכרזית ליצור תנאים אחרים לזכיין הנוסף.
עוד ציינה הרשות כי "כפי שניתן לראות, מה שנראה מלכתחילה כתחרות בריאה, עלול לפגוע בנוסעים ולהביא לעליית מחירים, כפי שארע בשערי ההמרה.
על אף שהיה מדובר בשני זכיינים באותו תחום אשר פעלו זה לצד זה, ולכאורה ניתן היה להשוות בקלות בין שערי ההמרה בבנק ושערי ההמרה בצ'יינג' הסמוך , לא התקיימה ביניהם תחרות בריאה, שכן תחרות בריאה הייתה מביאה לשערי המרה דומים.
כפי שניתן לראות, קיומם של שני זכיינים הוביל גם לחוסר יציבות במתן השירות".
משרד מבקר המדינה מעיר לרשות כי במכרז הראשון לשירותי המרת מט"ח בשנת 2011 ,נקבעו תנאים זהים לשני הזכיינים.
במכרז השני, לעומת זאת הורידה הרשות את הגבלת גובה העמלה והעלתה את דמי ההרשאה המינימליים ב-4 מיליון ש"ח.
שינויים אלה, בין היתר, הם אלה שגרמו לחברת החלפנות להעלות את מחיר המרת המט"ח לציבור, ובכך נפגעה התחרות.
יצוין כי החוזה עם חברת החלפנות הופסק אחרי מספר חודשים, כך שלא ניתן להסיק מסקנות כיצד הייתה התחרות משפיעה לאורך זמן.
דמי ההרשאה המינימליים למכרז שנערך בשנת 2011 חושבו על בסיס שתי התקשרויות להמרת מט"ח, ובשניהם נקבעו דמי הרשאה מיני מליים של 14 מיליון ש"ח.
מהרגע שבנק א' נשאר הזכיין היחיד להמרת מט"ח בטרמינל3 - גדל הפדיון השנתי שלו בעשרות אחוזים מהמתוכנן על פי המכרז.
זאת משום שלמרות השינויים המהותיים שחלו בתנאי המכרז נשארו התנאים הכספיים שלו כפי שהיו במקור.
המצב שבו נשאר זכיין בלעדי אח ד, במקום שניים כפי שתוכנן, במשך כשבע שנים, הביא לידי גידול ממשי בהיקף הכנסותיו של הזכיין.
משרד מבקר המדינה מעיר לרשות כי היה עליה לנהל משא ומתן עם בנק א' ולהתאים את דמי ההרשאה שלו למצב של מפעיל אחד בשוק המרת המט"ח בכל טרמינל 3 .
הביקורת מציינת כי מסקירת הה תקשרויות בנושא המרת מט"ח משנת 2016-2011 עולה, כי חטיבת המסחר ברש"ת לא פעלה על פי מדיניות סדורה ועקבית.
היא פרסמה מספר מכרזים שלא צלחו, אך לא בחנה לעומק את הסיבות לאי -הצלחת המכרזים ולא ניסתה לחפש דרכים לשיפורם.
מן הראוי שלקראת ההתקשרויות העתידיות תפיק הרשות את הלקחים מכישלונותיה הרבים בעניין זה, ותבחן שנית את תנאי הסף ואת דמי ההרשאה המינימליים במכרז ותשנה אותם כדי להגדיל את מספר המציעים ולקיים תחרות בין הזכיינים להמרת מט"ח בנתב"ג.
בתקציר של תשובת הרשות למבקר המדינה מיוני 2017 צוין כי "הרשות מקבלת את המלצת הביקורת בכל הקשור לשירותי המרת מט "ח, והיא תבחן את תנאי הסף וגובה דמי ההרשאה המינימאליים במכרז על מנת להגדיל את מספר המציעים ולאפשר תחרות בין זכייני השירות בנתב"ג.
הרחבת החוזה הקיים עם בנק א' לטרמינל 1 .
ביוני2016 החליטה הרשות לעבור לשיטת הפעלה של מסלול נוסע-יוצא מלא 13 מטרמינל1 החל בקיץ2017 ועל פתיחת חנויות דיוטי פרי בטרמינל1 ביולי2017 .
ההחלטה אושרה בוועדת המכרזים בסוף יולי 2016 .
בהחלטה נקבע כי בתמהיל העסקים שייפתחו בטרמינל 1 יש לכלול את התחום של המרת מט"ח.
בחוזה שנחתם עם בנק א' לא קיימת אופציית הרחב ה לטרמינל 1 .
באוגוסט 2016 הסביר הסמנכ"ל למסחר לוועדת המכרזים הייעודית לטרמינל1 בראשות מנהל נתב"ג, מר שמואל זכאי (להלן ועדת המכרזים הייעודית), כי בחוזה להמרת מט"ח משלם הזכיין לרשות אחוז מהמחזור, ואם בטרמינל 1 יפעל זכיין אחר, תהיה פגיעה קשה מאוד בהכנסות של בנק א' ובהכנסות הרשות מאחר שייגרעו כמיליון וחצי נוסעים מהפוטנציאל העסקי שלו.
משרד מבקר המדינה מעיר לרשות כי חטיבת המסחר לא הציגה לפני ועדת המכרזים את העובדה שבחוזה עם הזכיין להמרת מט"ח בטרמינל 3 צוין במפורש שלא ניתנת לו בלעדיות בתחום.
כמו כן ראוי להזכיר כי הרשות פרסמה בשנת 2011 .
בו זמנית שני מכרזים לשני זכיינים להמרת מט"ח 2.
באותה ישיבה של ועדת המכרזים מסר היועץ המשפטי לרשות כי על פי החוק והפסיקה לא ניתן להרחיב את ההתקשרות בחוזה זה, ועל כן יש לצאת למכרז.
יו"ר הוועדה הבהיר כי חלק מהתנאים להפעלתו של טרמינל 1 במתכונת מלאה של נוסע -יוצא הם שירותי המרת מט"ח, ועל כן יש להעמידו בראש סדר העדיפות ולפעול בדחיפות לפרסומו של מכרז זה.
13 הנוסעים מטרמינל1 יקבלו את שירותי הדיוטי פריוביקורת הגבולות בטרמינל 1 בלי העברה לטרמינל 3 .
רשות שדות התעופה |807 .
עמדתו של היועץ המשפטי לרשות התבססה על החוזה שנחתם בין הזכיין ובין הרשות באוקטובר 2011 - "חוזה הרשאה למתן שירותי המרת מט"ח ושירותים כספיים נוס פים בטרמינל 3 , נמל התעופה בן -גוריון".
בסעיף 18 :לחוזה הוספת/גריעת שטחים ממקומות השירות נכתב במפורש כי אם תוקם זרוע E בטרמינל3 תהיה הרשות רשאית, על פי שיקול דעתה הבלעדי, להקצות למפעיל שטחי שירות בזרוע E 'במקום ובהיקף שיקבע ע"י הרשות.
בנספח א מוגדרים מקומות השירות, כדלהלן: אולם שחקים, אולם נכנסים, אולם מקבלי הפנים, אולם יוצאים, ושטח עורפי (למשרדים).
כל מקומות השירות המוזכרים נמצאים בטרמינל 3.
16 פנתה חטיבת המסחר לוועדת המכרזים הייעודית בטענה, כי לאחר שבחנו שוב את סעיפי החוזה ואת משמעותה של החלטת הוועד ה, הגיעו למסקנה שיש לשוב ולדון בסוגיה זו בוועדת המכרזים מהטעמים האלה: א.
סעיף ההגדרות בחוזה שבין בנק א' לרשות (סעיף 2.
4 ) קובע כי "מקומות השירות" הם: "הדלפקים, האוטומטים, והמשרדים, וכן כל שטח נוסף אותו תהיה רשאית הרשות על פי שיקול דעתה הבלעדי והמוחלט להקצות למפעיל בנתב"ג, במהלך תקופת ההתקשרות ולצורך מתן השירותים ו/או בקשר עימם, בין כשטח שירות ובין כשטח עורפי, הכול בהיקף ועל פי החלוקה הנקובה במפרט נכון למועד חתימת החוזה או כפי שיצוין בעדכון בכתב למפרט אותו תבצע הרשות בלבד".
בחוזה להמרת מט"ח שפורסם בשנת 2011 קיים סעיף של "הגדרת השירותים" ובו צוינו סוגי השירותים שיעניק בנק א': שירותי המרת מט"ח ללקוחות מזדמנים ולמט"ח שהוזמן מראש; מסירת מט"ח אחרים ושירותים כספיים.
המרה ומסירה של מט"ח שהוזמן מראש תתאפשר רק בעבור ארגונים ועובדיהם, והמפעיל יהיה חייב לקבל לכל עסקה כזו הז מנה ספציפית מהארגון שייכלל בהסדר זה.
בין השירותים שמספק הבנק עפ"י החוזה (סעיף 8.
4 ) קיים שירות של מסירת מט"ח שהוזמן מראש.
שירות זה ניתן מכוח הסכמי מסגרת בין הבנק ובין מורשה ארגון, על פי הזמנת שירות בשמו של מורשה הארגון הספציפי.
לפיכך, אם ייבחר מפעיל נפרד לטרמינל 1 , לא ניתן יהיה לאכוף את הסכמי המסגרת בין הבנק ובין ארגונים שביניהם קיים הסכם כזה.
כמו כן לא תוכל הרשות לנתב את הנוסעים הזכאים למט"ח מכוח הסכמי מסגרת לטרמינל 3 .
15 נחתם הסכם הרחבה עם בנק א', ולפיו יורחב תחום השירותים כך שהרשות תאפשר לבנק א' לספק את השירות של מסירת מט"ח שהוזמן מראש גם ללקוחות פרטיים של בנקים, זאת - ממועד חוזה ההרחבה עד תום תקופת ההתקשרות והארכותיה.
בתום 12 חודשים ממועד התחלת השירותים המורחבים תהיה הרשות רשאית, בעקבות החלטה שתתקבל על ידה, להודיע בכתב למפעיל לפחות שלוש ה חודשים מראש על הפסקת תקופת ההרשאה המורחבת, והמפעיל מוותר על העלאת כל תביעה או טענה.
דמי ההרשאה המשולבים יהיו בסך 21.
9 מיליון ש"ח לעומת 18 מיליון ש"ח שנקבעו בחוזה המקורי.
בחוזה ההרחבה צוין גם, כי דמי ההרשאה המשולבים המורחבים 808 |דוח שנתי 68א .
2011 עם בנק א' לגבי טרמינל 3 הורחבהגם לטרמינל 1 - קיבעה .
למעשה את הבלעדיות של מפעיל אחד בשני הטרמינלים.
זאת - במקום לפעול להכנסת זכיינים נוספים שימנעו תלות בזכיין אחד ויאפשרו לקיים תחרות ולשפר את השירות לנוסעים ישולמו כל עוד יהיה המפעיל בעל ההרשאה היחיד למתן שירותי המרת מט"ח בטרמינל 3 .
אם תעניק הרשות למפעיל נוסף הרשאה למתן שירותי המרת מט"ח בטרמינל 3 - ישוב המפעיל לשלם דמי הרשאה משולבים בהתאם לחוזה המקורי.
מהביקורת עולה כי בחוזה ההרחבה עוגן כי לבנק א' אין זכות לבלעדיות בטרמינל 3 , ולרשות יש סמכות להכניס לטרמינל 3 מפעיל נוסף.
לפיכך- הטענה שהוצגה לפני ועדת המכרזים שלפיה תיגרם פגיעה קשה בהכנסות של בנק א' אם יוכנס לטרמינל 1 מפעיל חדש למסירת מט"ח שהוזמן ללקוחות פרטיים של בנקים, בעקבות חוזי התקשרות עם ארגונים - אינה מתיישבת עם האמור בחוזה ההרחבה.
בנובמבר 2016 הסביר הסמנכ"ל למסחר ל וועדת המכרזים כי במכרז שהתקיים ב-2011 , למעשה קיבל הזוכה הרשאה לקיים את השירותים בנתב"ג ללא ציון המקום הספציפי, ומכאן ניתן להניח שהכוונה הייתה לאפשר לזוכה להפעיל עמדות שירות נוספות הן בטרמינל 3 והן בטרמינל 1 .
לפיכך הוא מבקש מהוועדה לאשר הקצא ה של עמדה נוספת לבנק א' למתן שירותים בטרמינל 1.
בעקבות טיעונים אלה שהושמעו באותה ישיבה, אישרה ועדת המכרזים פה אחד את הבקשה להקצאת מקום שירות נוסף בטרמינל 1 לבנק א', למתן שירותים של המרת מט"ח ושירותים פיננסיים.
כמו כן נקבע כי השירותים בטרמינל 1 יהיו כפופים לתנאים של נשוא החוזה העיקרי כלפי בנק א'.
התוספת לחוזה בעניין טרמינל 1 תבוצע באמצעות נספחשיתווסף לחוזה העיקרי.
דמי ההרשאה בגין השירותים יהיו כאמור בחוזה.
לפי תקנה 1 ב לתקנות חובת המכרזים, "גוף ציבורי יעדיף לבצע התקשרויות בדרך של מכרז פומבי רגיל גם מקום שהותר לו לפי תקנות אלה לבצע התקשרויות שלא בדרך של מכרז פומבי רגיל".
עוד נקבע בתקנה כי "החלטה של גוף ציבורי לבצע התקשרות שלא בדרך של מכרז, תתקבל לפי תקנות אלה לאחר בחינת האפשרות לערוך את ההתקשרות בדרך של מכרז, וככל שהדבר מוצדק וסביר בנסיבות העניין".
משרד מבקר המדינה מעיר לרשות כי בכך שאישרה את הרחבת ההתקשרות שנעשתה ב שנת 2011 עם בנק א' לגבי טרמינל 3 גם לטרמינל 1 - קיבעה למעשה את הבלעדיות של מפעיל אחד ב שני הטרמינלים.
זאת - במקום לפעול להכנסת זכיינים נוספים שימנעו תלות בזכיין אחד ויאפשרו לקיים תחרות ולשפר את השירות לנוסעים.
ההתקשרות עם בנק א' כבר הורחבה בעבר בטרמינל 3 כשאישרו לו להשתמש בשטחים נוספים שנועדו במקור לזכיין נוסף שיתחרה בו.
הרחבת החוזה לטרמינל 1 יוצרת למעשה הרחבה נוספת של פעילות הבנק והגדלה של הכנסותיו .
מן הראוי שבנסיבות אלו הייתה הרשות שוקלת לפרסם מכרז חדש לאיתור מפעיל נוסף להמרת מט"ח.
רשות שדות התעופה |809 .
התקשרות עם חברת הפרסום .
ב-2004 נחתם חוזה הרשאה בין הרשות ובין חברה למתן שירותי פרסום בכל נמלי התעופה ומעברי הגבול.
במהלך שנת 2006 הגישה החברה דרישה לפיצוי כספי בגין הוצאות ונזקים שנגרמו לה לטענתה במהלך מתן השירות, בגין אובדן בלעדיות, הוצאות של הכנת חוברת בעבור הרשות וביצוע של התקנת תשתיות ושילוט בחודשים הראשונים של החוזה בשנת 2005 וכן בגין הימנעות מאישור מבצעים לקידום מכירות.
הרשות מינתה צוות לניהול מו"מ עם חברת הפרסום, ובשנת 2006 הגיעה אתה להסכמה שכפיצוי יאשרו לה מראש את 24 חודשי האופציה הנקובים בחוזה, וכן את הארכת החוזה בשנתיים נוסף על הקבוע בהסכם.
נימוקי הצוות היו שמימוש האופציות כבר בשנת 2006 יפצו אותה על אובדן הכנסות בחודשי הפעילות הראשונים וההוצאות של הפקת החוברת.
התוספת של שנתיים לתקופת החוזה תשמש פיצוי בעבור אובדן הבלעדי ות.
לאחר אישור המלצת הצוות, נחתם נספח לחוזה ובו הוארכה תקופת החוזה עד 1.
בתמורה ויתרה חברת הפרסום על תביעותיה הכספיות משרד מבקר המדינה מעיר לרשות כי הארכת ההתקשרות באופן כזה פוגעת בעקרונות של השוויון, החיסכון והיעילות שאליהם חותרים להגיע דיני המכרזים.
עם סיום החוזה ערכה הרשות התחשבנות סופית עם חברת הפרסום.
במשך שנים בתקופת החוזה התגלעו חילוקי דעות בין הרשות לחברת הפרסום בנוגע לאופן מדידת שטחי הפרסום.
כבר בדוח הביקורת הפנימית של רש"ת בשנת 2010 עלה כי הרשות לא דאגה לבצע מדידות של שטחי הפרסום, אף על פי שנקבע בחוזה שההתחשבנות בין הרשות לחברה תיערך על פי מדידות.
הצדדים הגיעו לפשרה שהרשות תשלם סך של כ -400 אלף ש"ח לחברת הפרסום ובתמורה היא תסיר ממנה את כל דרישותיה.
ועדת המכרזים העליונה אישרה ב- 3.
את הסכם הפשרה עם החברה חברת הפרסום ציינה בתשובתה ממאי 2017 (להלן- תשובת חברת הפרסום) כי "דרישות החברה מהרשות היו בשיעורים גבוהים בהרבה מהסכום ששילמה הרשות בסופו של דבר.
הטעם להסכמת החברה לסכום הפשרה היה רצונה של החברה לשמור על יחסי עבודה תקינים עם הרשות, ולהימנע מעימות שיעכיר את העבודה השוטפת.
" הסמנכ"ל למסחר ופיתוח ציין בישיבת וועדת הפיתוח ב - 1.
13 כי "בעבר לא נערך מעקב או תעוד אחר מקומות הפרסום שהוקצו לזכיין עד שנת 2009 .
" מנכ"ל הרשות אמר באותה ישיבה "שהתוצאה נובעת מהתנהגות שלומיאלית של הרשות במהלך השנים.
משרד מבקר המדינה מעיר כי בעת עריכת ההתחשבנות הסופי ת של הרשות עם חברת הפרסום לא היו בידי הרשות מדידות וחישובים של שטחי הפרסום בטרמינל 3 שערכה בעצמה.
הרשות נאלצה לערוך את ההתחשבנות על פי נתונים שהעבירה לה חברת הפרסום, זאת - בניגוד לאחריות הניהולית המוטלת על הרשות לקיים מעקב אחר ביצוע ההתקשרות על פי החוזה ולחובתה לנהוג בחיסכון וביעילות.
המכרז למתן שירותי פרסום משנת 2013 .
13 העלה הסמנכ"ל למסחר את הנושא של המכרז למתן שירותי פרסום בשדות התעופה.
לטענתו, בשנים האחרונות חלה ירידה במחזורי המכירות משום שעולם הפרסום השתנה, וכיום נעשה הפרסום באמצעים אינטראקטיביים ואלקטרוניים.
עוד ציין כי חברת הפרסום לא נכנסה לעולם הפרסום החדש, ובנתב"ג אין אמצעי מדיה אלקטרוניים.
עוד הסביר כי החוזה אינו מתמרץ את הזכיין להשקיע בכך בשל מנגנון התשלומים שלפיו דמי ההרשאה צמודים רק לתנועת הנוסעים ולגודל השלט.
עוד מסר הסמנכ"ל למסחר כי לקראת גיבוש העקרונות לפרסום המכרז החדש התייעצה הרשות עם מומחים בארץ ובחו"ל.
הם המליצו, בין היתר, כי דמי ההרשאה המינימליים בחוזה הפרסום לא יוצמדו לתנועת הנוסעים.
בסקירתה של אחת מחברות הייעוץ צוין כי מבדיקת התקשרויות של חברות פרסום בעשרה שדות תעופה בעולם עולה, כי באף אחת מהן לא הוצמד תשלום דמי ההרשאה לתנועת הנוסעים, וכי הצמדה זו מנוגדת להגיון הכלכלי בהתקשרות למתן שירותי פרסום.
למרות המלצות היועצים החליטה ועדת המכרזים העליונה ב - 9.
13 כי דמי ההרשאה המינימליים יוצמדו ב-15% לשינויים שחלים בתנועת הנוסעים.
כמו כן החליטה כי תקופת החוזה תהיה בת תשע שנים.
הרשות ציינה בתשובתה כי בחוזה הפרסום שהיה תקף במועד המכרז, חלה הצמדה של 50% לשיעור הגידול בתנועת הנוסעים.
בסופו של דבר החליטה הרשות על הצמדה של 15% בלבד.
הרשות הוסיפה כי לדעתה זוהי הצמדה מינורית שיש בה הפחתה דרסטית ממה שהיה נהוג עד אותו מועד.
בניגוד לחוות דעתם של היועצים שטענו כי הצמדה לתנועת הנוסעים מנוגדת להיגיון הכלכלי בהתקשרות למתן שירותי פרסום, הצמידה רש"ת את דמי ההרשאה למשתנה זה.
בפרוטוקול של ועדת המכרזים לא נמצאו נימוקים מקצועיים לסיבה שבגינה לא פעלו חברי הוועדה על פי חוות הדעת של היועצים.
הפרמטר היחיד לקביעת הזוכה במכרז למתן שירותי פרסום בנמלי התעופה היה ההצעה הכספית הגבוהה ביותר לדמי הרשאה.
אותה חברת פרסום זכתה גם רשות שדות התעופה |811 .
בשדות התעופה במכרז החדש לאחר שהציעה דמי הרשאה מינימליים של כ-19 מיליון ש"ח או 45% ,מהפדיוןהגבוה משניהם.
ההצעה של חברת הפרסום הייתה גבוהה ב- 65.
9% ( מדמי ההרשאה המינימליים שנדרשו במכרז11.
חשוב לציין כי סכום ההצעה של חברת הפרסום היה בגובה של 88.
4% מהפדיון שלה בשנה האחרונה להסכם הקודם.
14 לתקופה של תשע שנים.
אף שהצע ת חברת הפרסום הייתה גבוהה מאוד יחסית לפדיון בשנה האחרונה, הרשות לא דנה בסיכונים ולא זימנה את החברה לשימוע כדי לבדוק את הצעתה לפני הכרזתה כזוכה.
בכך נחשפה הרשות לסיכונים של הפסדים כספיים ולאפשרות של בעיות בהפעלת מתקני הפרסום בשדות התעופה.
בחוזה עם הזכיין נקבע על פי החלטת ועדת המכרזים העליונה כי "בגין הוספה ו/או גריעה של מתקני פרסום ו/או שטחי פרסום במתקני פרסום, לא יחולו בשום צורה ואופן התאמות בתשלום דמי ההרשאה המשולבים ו/או בתשלום דמי השימוש.
משרד מבקר המדינה מעיר כי התנאי שנקבע בחוזה מבטל את הקשר בין מספר מתקני הפרסום והשינויים שיחולו בהם ובין דמי ההרשאה.
כמו כן לא נקבעה בו תקרה לגובה ההפחתה של שטחי פרסום מהזכיין.
זאת ועוד, בחוזה לא נזכר שיפוי של הצדדים במקרה של נזק אחר שייגרם מגריעה של שטחי פרסום.
3 לחוזה ההתקשרות עם חברת הפרסום נקבע כי תנאי ההסכם יהיו כפי שיוסכמו בין הצדדים בכפוף לקיום התנאים האלה: א.
הרשות אישרה מראש את תצוגת הפרסום, והוסכם שהרשות תאשר מראש כל תצוגת פרסום מחליפה במהלך תקופת ההסכם.
מנגנון האישור המקדמי של תצוגות הפרסום יהיה כמפורט בנספח השירות והתפעול.
המפעיל מצהיר ומתחייב כי לא יהיו לו כל דרישות או תביעות מכל סוג שהוא נגד הרשות שעניינן סירובה של הרשות לאשר תצוגת פרסום.
בנספח ג' לחוזה (נספח השירות והתפעול) צוין כי אופי הפעילות של נתב"ג ותנועות הנוסעים מחייבים את המפעיל לפעול כך שמתן השירותים על ידו יבוצע בתיאום עם מנהל מטעם הרשות, תוך היערכות וקבלה מראש של כל האישורים הנדרשים.
הרשות תהיה רשאית, בתיאום עם המפעיל ובהסכמתו, או מנסיבות ביטחוניות, בטיחותיות או תפעוליות, אף ללא הסכמת המפעיל, להורות על העתקה של מקומות השירות (כולם או חלקם), וזאת בתוך תקופה שאותה תקצוב הרשות.
הרשות תהיה רשאית להקצות למפעיל מתקני הפרסום, ומכל סיבה שהיא אף ללא הסכמת המפעיל, לגרוע מתקני פרסום, ובנוסף 812 |דוח שנתי 68א .
לגרוע או להוסיף שטחי פרסום על פי שיקול דעתה.
המפעיל יהיה מנוע ומושתק מלהעלות כל טענה או תביעה בקשר לכך.
המפעיל יהיה רשאי לפנות לרשות לאחר ה - 1.
17 לניהול משא ומתן לשינוי תנאי החוזה רק בנסיבות שבהן שיעור דמי ההרשאה המשולבים מפדיון המכירות14 גדל ביותר מחמישה אחוזים בממוצע בהשוואה לתקופה הראשונה.
במקרה שהצדדים לא יגיעו להסכמה - רשאי המפעיל לבטל את ההסכם.
במהלך 2015 פנתה חברת הפרסום לחטיבת המסחר, לסמנכ"ל לכספים וכלכלה, ליועמ"ש ולהנהלת הרשות מספר פעמים.
15 העלתה החברה בעיות הפוגעות ביכולתה למצות את פוטנציאל הפרסום במתקני רש"ת, ביניהם: פגיעה חמורה בשוק הפרסום בישראל במהלך שנת 2015 ; ירידה בהיקפים ובמחיר ים של הפרסום בישראל; הקושי לפרסם במתקנים האחרים של הרשות מחוץ לנתב"ג; קשיים תפעוליים בהחלפת תצוגות פרסום; משך הזמן הדרוש למתן אישורים להחלפת תצוגות פרסום; מתקני פרסום שאינם מאושרים לפרסום; פינוי כלל המיצגים מהרוטנדה15 החל ב- 1.
16 בגלל הגידול בתנועת הנוסעים.
במחצית הראשונה של 2016 הגיעה חברת הפרסום למצב שהיקף התשלומים שלה לרשות עלה על ההכנסות מפעילותה - תשלומים של פי 1.
2 ,מהפדיון ולפיכך היה עליה לדאוג למימון החוזה ממקורות חיצוניים.
16 העבירה החברה לרשות מכתב ובו פירטה את הקשיים התפעוליים שמציבה הרשות.
היא טענה כי קשיים אלה גרמו לה הפסד כספי הנאמד ב-12.
1 מיליון ש"ח בתוספת מע"מ בין השנים 2016-2015 .
לטענתה, באופן התנהלות הרשות היה משום הפרת חוזה והפרת חובות המשפט המינהלי.
היא פירטה את טענותיה: (א) גריעת שטחים ומתקני פרסום ופסילת מספר פרויקטים לקידום מכירות ללא כל הסבר.
ההחלטות בנוגע לגריעת מתקני פרסום או אי-אישור פעולות לקידום מכירות נמסרו לחברת הפרסום בהודעות מייל לקוני "לא מאושר" "אין אישור" וכד'; (ב) הגבלת הפעלתם של שלטי פרסום מרכזיים בתקופות של שיא בתנועת הנוסעים בנתב"ג.
הוראה זו אינה מאפשרת לחברת הפרסום להפעיל ולהחליף פרסומות בשלטים מרכזיים - דבר שגרם אובדן מכירות; לקוחות שנאלצו להמשיך בפרסום של פרסומות שכבר לא היו רלבנטיות במשך מספר חודשים, או שנמנעה מהם האפשרות לפרסם מבצעים עונתיים דווקא בתקופות שיא של תנועת הנוסעים - והכל בשל הנחיות פתאומיות וחד-צדדיות של רש"ת.
15 מינתה הרשות צוות לבדיקת טענות החברה.
הצוות לא הצליח לגבש מסקנות ופנה לוועדת המכרזים העליונה שתבטל את המינוי.
14 היחס שבין תשלומי החברה לרשות ובין סה"כ פדיון המכירות ברוטו 15 המעגל המרכזי של מבנה הדיוטי פרי בנתב"ג שבו מרוכזות רוב החנויות.
רשות שדות התעופה |813 .
בנספח התפעול לחוזה נכללו הנחיות והגבלות רבות על פעילות הזכיין משרד מבקר המדינה מעיר כי הרשות לא דאגה לקבוע פרקי זמן והנחיות להחלפת פרסומות במועדים קבועים, כדי שהזכיין ידע לתכנן את צעדיו כלפי לקוחותיו.
היערכות בלתי מספקת מצד הרשות גרמה הפסדים ונזקים כבדים לחברת הפרסום, ופגעה בחנויות שמנעו מהם לפרסם באזורים שונים בנתב"ג.
16 הגיש היועץ המשפטי של הרשות חוות דעת בנושא תביעות הזכיין.
עמדתו הייתה כי מכלל הטענות שהעלתה החברה, היא זכאית לפיצוי בגין אובדן הכנסה שנגרם לה מגריעת שני מיצגים שנכללו בחוזה בעת זכייתה במכרז.
כמו כן זכאית חברת הפרסום לפיצוי בגין אובדן ההכנסה שנגרם לה בשל הגבלת ההפעלה של שלטים שלא הניבו הכנסה למפעיל, ומיצגים שלא ניתן היה להפעילם בחודשים מסוימים בשל הגבלות תפעול בנמל.
16 פנתה חטיבת המסחר לוועדת המכרזים העליונה ופירטה את טענות החברה, הנזק שנגרם לה והפיצוי שנדרש על ידה.
על פי חישוב שערכה החטיבה נאמד אובדן ההכנסה עד ס וף 2016 בכ-7.
כמו כן המליצה החטיבה לסיים את ההתקשרות עם החברה כדי למנוע מצב שהרשות תצטרך לפצות אותה גם בגין שנת 2017 בשל השינוי המהותי שחל בתנאי התפעול לעומת הכתוב החוזה.
16 החליטה ועדת המכרזים העליונה לפצות את הזכיין בסכום של6.
1 מיליון ש"ח, שהם 80% מהנזק הכספי שחושב על ידי חטיבת המסחר.
כמו כן החליטה הוועדה לסיים את ההתקשרות עם חברת הפרסום ב- 31.
החברה טענה בתשובתה כי הנזק הכספי שאישרה הועדה היה נמוך במידה ניכרת מהנזק שנגרם לה בפועל.
החברה הוסיפה כי "נבקש להבהיר כי התחייבות "המפעיל" כי לא יהיו לו תביעות שעניינן "סירובה של הרשות לאשר תצוגת פרסום", הייתה כפופה מטבע הדברים לחובתה של הרשות לפעול בהתאם לכללים החלים על רשות מנהלית, על כל המשתמע מכך".
החלטת הרשות לפצות את חברת הפרסום מצביעה על ליקויים שנפלו בחוזה ועל כך שלא ניתן בו מענה לש ינויים העשויים להתרחש במהלך תקופת ההתקשרות.
על הרשות לשכלל את החוזים עם הזכיינים לקבלת שירותי פרסום כדי לתת מענה לשינויים אפשריים, ולמזער בכך את הסכנה של הגעה למשבר עם הזכיינים.
בדיון שהתקיים בוועדת המכרזים העליונה בספטמבר 2016 מסר סמנכ"ל חטיבת המסחר כי הח טיבה נערכת לכך שב - 1.
17 יתחיל לפעול זכיין חדש לאחר שיסתיים ההליך המכרזי.
בדיון שהתקיים ב - 20.
16 בנושא הפרסום במתקני הרשות צוין, כי בימים הקרובים יפורסם מכרז.
עד מועד סיום הביקורת במרץ 2017 לא פורסם מכרז חדש למתן שירותי פרסום ברשות שדות התעופה.
הרחבת הפעילות המסחרית בטרמינל 1 לטיסות יוצאות .
בדיון שהתקיים ב - 28.
16 העלה יו"ר המועצה כי הסוגיה של פתיחת טרמינל 1 בשיטת הפעלה של מסלול נוסע-יוצא מלא נדונה בתוכנית האסטרטגית של הרשות לשנת 2015 והוחלט בה על הכנת תשתיות בלבד עד קבלת החלטה סופית בעניין בשנה הבאה.
עקב הגידול הדרמטי בתנועת הנוסעים, החליטה המועצה להקדים את מועד ההפעלה של טרמינל 1 על פי המודל החדש ל- 1.
החלטה זו חייבה את הנהלת הרשות לבצע תהליכי התארגנות דחופים, ביניהם התאמת תשתיות והשלמת ההתקשרויות להפעלת שירותי הדיוטי פרי.
16 דנה ועדת המכרזים הייעודית בפנייתה של חטיבת המסחר שהציגה לפניה את פירוט השירותים שיש לשלב לדעתה בפעילות המסחרית בטרמינל 1 ופירטה את ההיקפים הכספיים הכרוכים בפתיחתו.
בשל לוח הזמנים הקצר ממועד ההחלטה עד פתיחת טרמינל 1 , המליצה חטיבת המסחר לבצע הרחבות של חוזים קיימים בטרמינל 3 שיש בהם אופציית הרחבה.
כמו כן המליצה החטיבה על מתן פטור להרחבה לחוזים קיימים שאין בהם אופציית הרחבה.
החטיבה ציינה כי בהרחבת מתן השירותים לטרמינל 1 לזכיין קיים יש יתרון מובהק, משום שברשותו כבר נמצא המערך הלוגיסטי הדרוש, לרבות מחסנים, משרדים, מטה, כוח אדם , מלאים וכיו"ב.
מלבד זה - במקרה של הרחבת חוזים קיימים תהיה העלות התוספתית לזכיין שכבר פועל בנתב"ג ויש לו מערך לוגיסטי שלם, נמוכה באופן ממשי מזו שתהיה לזכיין חדש.
עוד הוסיפה החטיבה כי זכיין קיים יוכל לשלם לרשות יותר מאשר זכיין חדש.
חטיבת המסחר הציגה ל פני ה וועדה הייעודית את החנויות שהיא סבורה שהן חיוניות לפתיחת טרמינל 1 .
החטיבה חילקה אות ן לקבוצות והמליצה על דרך התקשרות עם כל אחת מהן: א.
חוזים קיימים שבהם נקבע כי הרשות רשאית להקצות למפעיל שטח מכירה בטרמינל 1 ( ארבעה חוזים, ביניהם החוזה עם חברה א') - החטיבה המליצה להקצות להם שטח מכירה בטרמינל 1.
חוזים שבהם א ין אופציית הרחבה לטרמינל 1 ( שלושה חוזים) - חטיבת המסחר המליצה לוועדת המכרזים על הרחבת התקשרות בפטור ממכרז עם שלושה זכיינים קיימים בטרמינל 3 שבחוזה שלהם לא עוגנה האפשרות להקצאת שטחים בטרמינל 1.
רשות שדות התעופה |815 .
לפרסם מכרז פומבי פתיחת חנויות דיוטי פרי נוספות בשטח נתב"ג היא ההזדמנות הקרובה והקלה ביותר בעבור הרשות להביא לידי פתיחת תחרות בין הזכיינים.
כמו כן, על פי תקנות חובת המכרזים על הרשות להעדיף ביצוע התקשרויות בדרך של מכרז פומבי רגיל על פני תהליכים לא תחרותיים ובפטור ממכרז, וזאת גם במקום שהחוק מאפשר לה שלא לפרסם מכרז פומבי .
הרשות ציינה בתשובתה כי הפעלת שני הטרמינלים בו זמנית משנה את המצב באופן מהותי והסוגיות שעומדות על הפרק הן משמעותיות ורחבות היקף.
שאלת הפיצול הן בין הטרמינלים והן בין הזכיינים צריכה אפוא להיבחן באופן מעמיק.
הרשות הוסיפה כי פרסום מכרזים עתידיים לטרמינל 3 וטרמינל1 בו זמנית חשוב לדעתה, כדי לאפשר לה גמישות מרבית בקביעת המדיניות שלה במכרזים.
אף שטרמינל 1 כבר משמש זה כמה שנים את נוסעי טיסות ה- LOW COST ומספרם הולך וגד ל, לחטיבת המסחר לא הייתה תכנית מגירה מוכנה להפעלת הדיוטי פרי.
משרד מבקר המדינה מעיר כי הרשות החליטה לפתוח את טרמינל 1 לתהליך נוסע -יוצא מלא, כולל דיוטי פרי ושירותי הסעדה, בלי שביצעה תכנון מוקדם בנושא.
ועדת המכרזים אישרה ב - 25.
16 את הרחבת החוזים שיש בהם אופ ציה להקצאת שטחים להרחבה לטרמינל 1 .
עם זאת, לא אישרה הוועדה את ההרחבה של החוזים ואת מתן הפטור לאלה שאין להם אופציה של הקצאת שטחים לטרמינל 1 .
בחוזה אחת ההרחבות שהוועדה לא אישרה הייתה התקשרות עם חברה ב'.
יצוין כי ההתקשרות עמה החלה ב-2013 ללא מכרז לאחר ניהולמו"מ16 .
17 פנתה החטיבה למסחר ופיתוח לוועדת המכרזים הייעודית בבקשה חוזרת לקבלת אישור לניהול מו"מ עם חברה ב' להפעלת חנות בטרמינל 1 .
החטיבה למסחר טענה כי לדעתה, מסירת החנות בטרמינל1 לזכיין קיים תביא לידי תוצאה אופטימלית לשני הצדדים: (א) למשתתפים פוטנציאלים במכרז לא יהיה מידע על פדיון המכירות ופילוח הנוסעים, לפיכך תאפשר הרחבת החוזה לרשות לבחון זאת ולכלכל את צעדיה לכשתפרסם מכרז חדש; (ב) יש יתרון להפעלת שתי חנויות ע"י זכיין אחד; (ג) פרסום מכרז עתידי לשני הטרמינלים יהיה אטרקטיבי יותר; (ד) קונה שיקנה בטרמינל 1 וירצה להשתמש בשירותי "קנה ושמור" יצטרך לקבל את הסחורה בטרמינל 3 .
, ולכן יש יתרון לזכיין הקיים .
קיים דו"ח של הביקורת הפנימית ברשות בנושא 816 |דוח שנתי 68א .
בעניין הטענה האחרונה מעיר משרד מבקר המדינה כי בחוזה עם חברה א' נקבע כי נוסף על שירותי מסירת הקניות שמספק המפעיל ללקוחותיו, הוא יעניק שירות זה גם לבעלי הרשא ה נוספים, וזאת בכפוף להסדרים ולנהלים תפעוליים שייקבעו בין המפעיל ובין בעלי ההרשאה.
בהמשך לבקשת החטיבה למסחר אישרה ועדת המכרזים בינואר 2017 את ניהול המו"מ עם חברה ב' לפתיחת החנות בטרמינל 1.
משרד מבקר המדינה מעיר לחטיבה למסחר כי אף שוועדת המכרזים החליטה עוד באוגוסט 2016 שיש לפרסם מכרז בנושא זה – היא לא פעלה לפרסום מכרז כנדרש.
למרות הדחיפות שבפרסום המכרז, חמישה חודשים לאחר ההחלטה וחמישה חודשים לפני מועד פתיחת הטרמינל, שוב פנתה החטיבה לוועדה כדי לקבל פטור ממכרז, ולמעשה לא השאירה לוועדה ברירה אלא לאשר את ניהול המו"מ להרחבת ההתקשרות הקיימת.
גם בעניין הפטור להתקשרות עם בנק א' למתן שירותי המרת מט"ח, אישרה הוועדה את הרחבת ההתקשרות לטרמינל 1 ללא מכרז (ראו ל עיל בפרק על התקשרות למתן המרות מט"ח).
אולם שחקים הוא חלק מהמערך המסחרי בטרמינל 3 ובו13 חנויות, עמדה אחת של המרת מט"ח וחמש נקודות הסעדה.
אולם שחקים נמצא בין עמדות הצ'ק אין ובין ביקורת הדרכונים בטרמינל 3 .
הלקוחות הפוטנציאלים העיקריים של האולם הם הנוסעים ובני משפחותיהם שמבצעים צ'ק אין בטרמינל 3.
רוב החנויות ונקודות ההסעדה פועלות מכוח חוזי הרשאה דואליים (באולם שחקים ובאולם היוצאים - הרוטנדה וזרועותיה).
יצוין כי תשלומי הזכיינים לרשות בעבור השימוש באולם שחקים (מלבד חוזה ה- LTPCCD .
) אינם צמודים לתנועת הנוסעים היוצאים נוכח הגידול בתנועת הנוסעים החלו ב-2012 להפעיל את טרמינל1 מחדש.
לאחר שהנוסע עובר את תהליכי הרישום והבידוק הביטחוני בטרמינל 1 , הוא מועבר לדיוטי פרי שבטרמינל 3 .
במהלך השנים 2015-2012 עלה מספר הנוסעים בטרמינל 1 בשיעור של 387% , מ - 172,000 נוסעים יוצאים ל - 833,000 נוסעים יוצאים.
נוסעים אלה ומקורביהם אינם עוברים דרך אולם שחקים.
17 יעברו הנוסעים בטרמינל 1 תהליך של נוסע - יוצא מלא הכולל בדיקת דרכונים ושירותי דיוטי פרי ללא העברה לטרמינל 3.